open-index/open-wikipedia-markdown huggingface dataset:
Vladimir Puhalo

**Vladimir Puhalo** (Borovo-naselje, 12. rujna 1947. - Zagreb, 26. srpnja 2009.) je bio hrvatski kazališni, televizijski i filmski glumac, pjevač, plesač i teniski trener.

## Biografija
Počeo se baviti glumom još u srednjoškolskoj dobi, dok je pohađao gimnaziju. Bio je jedan od najpoznatijih članova Dramskog studija Zorin dom u Karlovcu. Studirao je na zagrebačkoj Akademiji za kazalište, film, radio i televiziju gdje je i diplomirao. Prvi posao je imao u kazalištu u Subotici gdje je ostvario niz vrlo zapaženih uloga.

Glumio je u više televizijskih serija, kao što su Gruntovčani, Kapelski kresovi, Pozitivna nula, Kad ftičeki popevleju, Smogovci, Nepokoreni grad, a na filmu je glumio u domaćim filmovima i u koprodukcijama inozemnih filmskih kuća sa bivšom SFRJ. Kao kazališnom glumcu mu je matičnim kazalištem bilo kazalište Komedija. Značajnije i zapamćene uloge su mu bile u *[[Gubec-beg]]u*, *[[Jalta, Jalta|Jalta, Jalti]]*, *[[O'Kaj]]u*, *Zlatnim dečkima*, *Guslaču na krovu* i mnogim drugima.

Hrvatskoj javnosti je ostao najpoznatiji njegov glas kojeg je posudio likovima iz crtanog filma. Najpoznatiji likovi kojima je posudio glas su Zekoslav Mrkva *(slavna poštapalica "Kaj te muči, Njofra?")* i Japanska buba.

Umro je u 62. godini od posljedica srčanog udara nakon dugogodišnje mukotrpne borbe s bipolarnim poremećajem (maničnom depresijom).

## Zanimljivosti
Bavio se tenisom, a bio je i profesionalni teniski trener. U Americi je zajedno s obitelji proveo nekoliko godina tijekom 80-ih, gdje je vodio Four Seasons Tennis akademiju.

## Filmografija
### Televizijske uloge
* "Smogovci" (1986.)
* "Priče iz fabrike" (1985.)
* "Nepokoreni grad" (1982.)
* "Nikola Tesla" (1977.)

### Filmske uloge
* "Under Cover" kao mesar (1991.)
* "Fatal Sky" kao doktor (1990.)
* "Čudesna šuma" kao svraka i Smrt Obični (1986.)
* "Povratak" (1979.)
* "Živi bili pa vidjeli" (1979.)
* "Čovjek koga treba ubiti" (1979.)
* "Novinar" (1979.)

## Sinkronizacija
*Zekoslav Mrkva
*Japanska buba u Eustahiju Brziću

## Izvori

## Vanjske veze
*
Darko Milas

**Darko Milas** (Vukovar, 1959.) je hrvatski kazališni, televizijski i filmski glumac.

## Filmografija
### Televizijske uloge
* "Loza" kao Grubišić (2011.-2012.)
* "Dolina sunca" kao dr. Ivan Domić (2010.)
* "Zakon!" kao Darko Pakšec (2009.)
* "Sve će biti dobro" kao dr. Ivan Domić (2008.-2009.)
* "Bitange i princeze" kao službenik (2008.)

### Filmske uloge
* "Djeca jeseni" kao Ilija Mamula (2012.)
* "Korak po korak" kao mladi gazda (2011.)
* "Iza stakla" kao primarijus (2008.)
* "Kradljivac uspomena" (2007.)
* "Družba Isusova" kao rektor (2004.)
* "Kraljica noći" kao oficir JNA (2001.)
* "Srce nije u modi" kao prodavač karata (2000.)
* "Crvena prašina" kao Zelenčić (1999.)
* "Death Train" kao Kuznetsov (1993.)
* "Narodni mučenik" (1993.)
* "Put u raj" (1985.)

## Vanjske veze
*
*Stranica na Gavella.hr
Igor Kovač

**Igor Kovač** (Vukovar, 23. listopada 1983.) je hrvatski kazališni, televizijski i filmski glumac.

## Filmografija
### Televizijske uloge
* "Nedjeljom ujutro, subotom navečer" kao Hans (2012.)
* "Instruktor" kao Žarko (2010.)
* "Mamutica" kao Jurica (2008.-2010.)
* "Operacija Kajman" kao policajac (2007.)
* "Naša mala klinika" kao pacijent s cvijećem (2007.)
* "Cimmer fraj" kao Boško (2007.)

### Filmske uloge
* "Kotlovina" kao Jakov (2011.)
* "Ćaća" (2011.)
* "Gdje pingvini lete" kao Emil/pripovjedač (2008.)

## Vanjske veze
* 
* Stranica na Mala-scena.hr
Damir Martin

**Damir Martin** (Vukovar, 14. srpnja, 1988.), je hrvatski veslač koji je osvojio zlatnu medalju na svjetskom prvenstvu 2010. godine na Novom Zelandu.

## Veslačka karijera
Damir Martin došao je u Zagreb iz Vukovara kao prognanik u studenom 1991. godine nakon pada grada. Kada mu je bilo jedanaest godina počeo je trenirati veslanje u VK Zagrebu, a sada vesla za VK Trešnjevku.

## Ostvareni rezultati
* olimpijske medalje: 1 srebro
* medalje na svjetskim prvenstvima: 1 zlato
* medalje na europskim prvenstvima: 1 srebro
* medalje na svjetskim prvenstvima za juniore: 1 zlato, 1 srebro
### Olimpijske igre

### Svjetska prvenstva
* svjetsko prvenstvo u veslanju - Novi Zeland 2010. - zlato, četverac na pariće (sa Martinom i Valentom Sinkovićem, Davidom Šainom)

### Europska prvenstva
* europsko prvenstvo u veslanju - Portugal 2010. - srebro, četverac na pariće (sa Martinom i Valentom Sinkovićem, Davidom Šainom)

### Svjetska prvenstva za juniore
* svjetsko prvenstvo u veslanju za veslače mlađe od 23 godine - Hrvatska 2010. - zlato
* svjetsko prvenstvo u veslanju - Nizozemska 2006. - srebro

## Reference

## Vanjske veze
* Zlato za hrvatski četverac  HRT.hr
* Doček svjetskih prvaka!!! vkt.hr Službene stranice VK Trešnjevka   
*  A quad for the future and the present  Worldroving.org
Aleksandar Jevtić

**Aleksandar Jevtić**, zvan "Aco", je vukovarski Srbin koji je pomogao spasiti živote zarobljenih Hrvata u logoru Stajićevo u studenom 1991. tijekom Domovinskog rata, riskirajući život pošto je i sam zarobljen nakon pada Vukovara.
Među ostalima spasio je i brata poginulog vukovarskog branitelja Blage Zadre, Stanka Zadru.

Zoran Šangut tvrdi da je u obrani Hrvatske 1991. do 1995. sudjelovalo i oko 10.000 Srba.
## Biografija

­Otac Ale­ksan­dra Jev­ti­ća bio je po­slo­vo­đa Bla­gi Za­dri prije rata. Nakon što je počeo rat, Jevtić nije htio ratovati ni na jednoj strani te je poput većina Vukovaraca bio u skloništu tijekom granatiranja grada. Zadro mu je obećao da ga nitko neće mobilizirati iz poštovanja prema njegovoj obitelji, a kada je poginuo, tu je ulo­gu pre­u­zeo Bla­gin po­koj­ni sin Ro­bert i brat Stanko.

Nakon pada grada, JNA je zarobila tisuće vojnika i civila te ih prebacila u Srbiju, u logor Stajićevo. Nakon što je premlaćen, Jev­tić je sreo je­dnog ka­pe­tana JNA ko­ji je do­če­kao za­ro­blje­ni­ke u lo­go­ru. Ka­pe­tan ga je prepoznao te se izne­na­dio što me­đu Hr­va­ti­ma vi­di i Sr­bi­na, Jev­ti­ća, ko­jem je bio za­po­vje­dnik dok je slu­žio voj­ni rok u Jugoslaviji. Jev­tić mu je re­kao da me­đu za­ro­blje­ni­ci­ma ima mno­go Sr­ba ko­ji su se je­dno­sta­vno za­te­kli u Vu­ko­va­ru pod opsadom. Ka­pe­tan JNA na­kon to­ga an­ga­ži­rao ga je da od zarobljenika iz­dvo­ji­ Sr­be od osta­lih te ih stavi u drugi dio štale, gdje će biti sigurni. Međutim, usprkos opasnosti da ga stražari otkriju, Jevtić je uz srpske zarobljenike izdvojio i oko 150 Hrvata, izmislivši nekima lažna prezimena, te su svi prebačeni u drugi dio štale gdje ih nisu tukli. Među njima je bio i Predrag Matić i Zoran Šangut.

Stanko Zadro, koji je bio na izmaku snaga nakon premlaćivanja, prisjeća se kako ga je Jevtić uspio zaštititi:

Jevtić je nakon par dana izašao iz logora, ali se znao vraćati do žice i zarobljenicima donositi kruh. Naposlijetku, logoraši su razmijenom zarobljenika početkom 1992. vraćeni u Hrvatsku.

Nakon što je "Latinica" 2008. snimila prilog o njemu u emisiji "I oni su branili Hrvatsku", odlikovan je u ožujku 2009. Redom Danice na prijedlog Udruge pravnika Vukovar '91. Jevtić je novinarima je skromno rekao da mu odlikovanje puno znači, no da se tih vremena zapravo ne želi prisjećati: "*U tom trenutku nisam razmišljao o ničemu pa ni o posljedicama svoga čina. Pomogao sam nekima, ali mnogi kojima se nije moglo pomoći su ostali s druge strane*," naglasio je. Član Udruge pravnika Vukovar "91. Predrag Matić Fred pojasnio je kako je to što je Jevtić učinio prije 18 godina u noći s 20. na 21. studenoga bila velika gesta zbog koje se u tim trenucima gubila glava.

Stanko Zadro je istaknuo da Jevtićev potez govori da dobrih ljudi ima i u zlim situacijama, te poručio kako je odlikovanje "dobro i za srpski i za hrvatski narod".

## Povezano
*Željko Baltić
*Predrag Gagić
*Nenad Gagić
*Jovan Sredojević

## Reference
Željko Jukić

**Željko Jukić** (Vukovar, 1958.), bivši košarkaš i košarkaški trener, današnji plivački trener. Trenutačno je trener u austrijskom plivačkom klubu Schwimmclub Austria Wien.

## Košarka
### Igračka karijera
Igračku karijeru započeo je u KK Vuteks Vukovar gdje je igrao do 1982. godine.

### Trenerska karijera
Trenersku karijeru započeo je 1982. u KK Vuteks Vukovar nakon prestanka igranja a zatim je trenirao KK Borovo, KK Dubrovnik te KK Zabok kojeg je preuzeo 1992. godine i doveo do A-2 lige.

## Plivanje
### Plivački trener
Pozivu plivačkog trenera posvećuje se 1996. godine nakon što se pokazalo da su mu djeca Mirna i Dinko iznimni plivački talenti. Prvo od 1996. godine trenira u Zagrebu plivačice i plivače PVK Borovo Vukovar a od 1999. godine trener je u plivačkom klubu Schwimmclub Austria Wien.

## Zanimljivosti
Željko Jukić je od 1994. do 1999. godine pripremao zabočkog motokrosistu Nenada Šipeka. Pripremao ga je za utrke i ostao je s njim sve do 1999. godine kada je Nenad Šipek postao prvakom Europe.

## Izvori

## Vanjske veze
* Očevi koji su stvorili šampionke članak na Nacional.hr
Dinko Jukić

**Dinko Jukić** (Dubrovnik, 9. siječnja 1989.) je austrijski plivač hrvatskog podrijetla.

## Biografija
Dinko Jukić rođen je u Dubrovniku a živio je u Vukovaru do studenog 1991. godine kada nakon pada grada odlazi sa roditeljima u progonstvo u Zagreb gdje počinje plivati. Godine 2000. odlazi iz Zagreba i pridružuje se ocu i sestri koji su već godinu dana prije odselili u Beč.

Trenira ga otac Željko Jukić a sestra Mirna je isto uspješna plivačica.

## Plivački uspjesi
Dinko Jukić 2008. godine je na Europskom prvenstvu u Eindhovenu osvojio dvije medalje: srebrnu na 200m mješovito i brončanu na 200m leptir. Iste godine u Rijeci na Europskome prvenstvu u malim bazenima osvaja zlatnu medalju na 400m mješovito i srebrnu u disciplini 200m leptir. Zatim je na Svjetskom prvenstvu u malim bazenima u Manchesteru 2008. godine na 400m mješovito osvojio brončanu medalju a godine 2009. u Istanbulu na Europskome prvenstvu u malim bazenima na 200m leptir osvojio je brončanu medalju. U Eindhovenu 2010. godine na Europskome prvenstvu u malim bazenima na 200m leptir osvaja zlatnu a na 200m mješovito osvaja brončanu medalju.

## Izvori

## Vanjske veze
* Profil i rezultati na sports-reference.com
Nebojša Popović (fudbaler)

**Nebojša Popović** (Vukovar, 4. travnja 1992.), hrvatski nogometaš. Njegov brat je bio pokojni Danijel Popović, mladi reprezentativac Hrvatske i igrač Osijeka.

## Karijera

Nogometom se počeo baviti u osječkom Grafičaru. Kasnije je igrao za kadete Dinama te, do lipnja 2010., za juniore sesvetske Croatije kada prelazi u HNK Sloga Uskoplje, gdje je odigrao 11 utakmica i postigao 3 gola. Uz seniore, povremeno je igrao i za juniore Sloge. U siječanjskom prijelaznom roku prelazi u premijerligaša NK Travnik. Za Travnik je debitirao 26. siječnja 2011. u utakmici sa Zvijezdom. U istoj utakmici zabio je i svoj prvi gol. Nakon Travnika, 2013. godine, prelazi u mostarski Zrinjski. Za Zrinjski je u službenim utakmicama debitirao na utakmici kvalifikacija za Europsku ligu protiv andorske UE Escale Santa Coloma. U debiju je postigao svoj prvi gol za novu momčad. Proljetni dio sezone proveo je na posudbi u gabeoskom GOŠK-u.

Bio je na nekoliko okupljanja mladih hrvatskih reprezentacija, ali nije imao službenih nastupa sve do 24. svibnja 2011. kada debitira za hrvatsku reprezentaciju do 19 u kvalifikacijama za europsko prvenstvo protiv Estonije u Rovinju.

## Izvori

## Vanjske veze
* Hercegovina.info Popovića nisu zaustavile ni velike tragedije, smrt brata, majke i oca, bolest sestre (članak iz Večernjeg lista)
* Profil  na transfermarkt.de
* Profil na uefa.com
Damir Kreilach

**Damir Kreilach** (Vukovar, 16. travnja 1989.), hrvatski je nogometaš koji trenutačno igra za njemački Union Berlin. Igra na mjestu veznoga igrača.

## Klupska karijera
Damir Kreilach došao je iz Vukovara i sa 6 godina počeo je trenirati nogomet u NK Opatiji da bi 2000. godine počeo u mlađim uzrastima HNK Rijeke a 2008. godine zaigrao je za seniorski sastav te u travnju iste godine potpisao četverogodišnji ugovor. Za HNK Rijeku nastupao je do pred kraj svibnja 2013. godine kada je potpisao trogodišnji ugovor s njemačkim drugoligašem Union Berlinom.
 
## Reprezentativna karijera
Trenutačno je član hrvatske nogometne reprezentacije do 21 godine a odigrao je i 4 utakmice za hrvatsku nogometnu reprezentaciju do 19 godina. Svoj prvijenac za do 21 reprezentaciju postigao je 11. kolovoza 2010. godine u pobjedi nad Norveškom od 4:1, u kvalifikacijima za Europsko prvenstvo 2011.

## Izvori

## Vanjske veze
* Damir Kreilach na Sportnet-u 
* Damir Kreilach na HNS-u
* Profil na 1hnl.net
Dario Zahora

**Dario Zahora** (Vukovar, 28. ožujka 1982.), hrvatski nogometaš, igra na položaju napadača. Trenutačno član je grčkoga Ergotelisa.

## Klupska karijera
Dario Zahora počeo je igrati nogomet u rodnom Vukovaru. U ratnom vihoru s obitelji napustio je Vukovar i otišao uZagreb gdje je 1993. godine počeo nastupati u mladoj momčadi HAŠK-a. Od 1994. godine igrao je nogomet u Dinamovim mlađim uzrastima u nogometnoj školi Hitrec-Kacian. Profesionalnu nogometnu karijeru započeo je u zagrebačkom Dinamu gdje je bio pod ugovorom od 2000. do 2009. godine. Za Dinamo je odigrao sveukupno 241 utakmicu i postigao 165 pogodaka od kojih su 94 bile ligaške utakmice u kojima je postigao 39 pogodaka. Tijekom ugovora s Dinamom Dario Zahora bio je i na posudbi u drugim klubovima (NK Croatia Sesvete i NK Slaven Belupo u 1. HNL te NK Koper, NK Domžale i NK Interblock u 1.SNL). Tijekom posudbe u sezoni 2006/07. s NK Slaven Belupom igrao je u završnici hrvatskoga nogometnog kupa a u sezoni 2007/08. igrajući za NK Domžale bio je najbolji strijelac 1. SNL sa postignutih 22 pogotka. Godine 2009. potpisao je ugovor s norveškim nogometnim klubom Rosenborgom gdje je igrajući osvojio norveško prvenstvo za sezonu 2009. Godine 2010. potpisao je ugovor s izraelskim nogometnim klubom Bnei Sakhnin F.C. U travnju 2011. godine nakon Bnei Sakhnina F.C. i četiri godine igranja u inozemstvu Zahora se vratio u Hrvatsku, u zagrebačku Lokomotivu. Nakon zagrebačke Lokomotive Zahora početkom srpnja 2011. godine ponovno odlazi u inozemstvo i potpisuje za bugarski klub Lokomotiv Plovdiv. U Plovdivu se kratko zadržao i poslije sporazumnoga raskida ugovora s Lokomotivom te pauze od tridesetak dana Zahora je, 29. rujna 2011. godine, potpisao ugovor s NK Osijekom.

U ljeto 2012. godine potpisao je ugovor sa grčkim drugoligašem Ergotelisom.

## Reprezentativna karijera
U hrvatskoj nogometnoj A reprezentaciji nije nastupio a u mlađim selekcijama ima nastupe u svim dobnim uzrastima, do 15, do 16, do 17, do 18, do 19, do 20 i do 21.

## Priznanja
### Individualna
* Najbolji strijelac 1. SNL u sezoni 2007/08. s postignutih 22 pogotka.

### Klupska
**[[Dinamo Zagreb]]**
* Prvak Hrvatske **(2)** : *[[1. HNL 2002./03.|2002./03.]]*, *[[1. HNL 2005./06.|2005./06.]]*
* Hrvatski nogometni kup **(3)** : *[[Hrvatski nogometni kup 2000./01.|2001.]]*, *[[Hrvatski nogometni kup 2001./02.|2002.]]*, *[[Hrvatski nogometni kup 2003./04.|2004.]]*
* Hrvatski nogometni superkup **(2)** : *2002.*, *2003.*

**[[NK Domžale]]**
* Prvak Slovenije **(1)** : *2007/08.*
* Slovenski nogometni superkup **(1)** : *2007.*

**[[NK Interblock]]**
* Slovenski nogometni superkup **(1)** : *2008.*

**[[Rosenborg B.K.]]**
* Prvak Norveške **(1)** : *2009.*

## Izvori

## Vanjske veze
* Dario Zahora profil na HNS-u
*  Dario Zahora profil na soccerway.com
*  Dario Zahora statistika u Bnei Sakhnin F.C. na imscouting.com 
*  Dario Zahora statistika u 1. SNL na prva-liga.net
Dario Krešić

**Dario Krešić** (Vukovar, 11. siječnja 1984.), hrvatski je nogometaš, igra na položaju vratara, trenutačno je član njemačkog nogometnog kluba Bayer Leverkusen.

## Klupska karijera
Dario Krešić rođen je u Vukovaru, 1984. godine, gdje je živio s roditeljima do 1991. godine a nakon pada grada s dijelom obitelji kao prognanik došao je u Zagreb a otac se pridružio obitelji nakon izlaska iz srpskog zatvora. Počeo je igrati nogomet u novozagrebačkoj Mladosti iz Buzina, zatim je igrao za mladu momčad Hrvatskog dragovoljca te drugu momčad VfB Stuttgarta. Profesionalnu nogometnu karijeru započinje u njemačkom nogometnom klubu SV Eintracht Trier 05 gdje je bio pod ugovorom od 2002. godine do 2006. godine. Nakon toga odlazi u grčki klub Panionios F.C. gdje ostaje od 2006. do 2009. godine kada potpisuje za PAOK F.C. u kojem ostaje do 27. srpnja 2012. godine. Nakon PAOK-a i tri godine provedene u Grčkoj, 31. srpnja 2012. godine, potpisuje dvogodišnji ugovor s moskovskim Lokomotivom. 6. siječnja 2014. Dario potpisuje ugovor sa njemačkim nogometnim klubom Mainzom 05. Nakon isteka ugovora sa Mainzom, Dario potpisuje ugovor sa Bayer Leverkusenom.
 
## Reprezentativna karijera
U mlađim dobnim uzrastima nastupio je u reprezentacijama do 15, do 16, do 17, do 18 i do 19 godina te u reprezentaciji do 21 godine. Igrajući za reprezentaciju do 17 godina na do 17 EP u Engleskoj 2001. godine osvojio je brončanu medalju. Dne 27. rujna 2012. godine dobio je poziv izbornika *Vatrenih* Igora Štimca te se našao na širem popisu kandidata za susrete protiv Makedonije i Walesa u okviru kvalifikacija za Svjetsko prvenstvo u Brazilu 2014. godine. Za hrvatsku nogometnu A reprezentaciju prvi put nastupio je 10. rujna 2013. godine na utakmici Južna Koreja - Hrvatska (1:2).

## Izvori

## Vanjske veze
*   Službene stranice 
* Dario Krešić na HNS-u
*  Dario Krešić na football-lineups.com
*  Dario Krešić na weltfussball.de 
*  Dario Krešić na soccerway.com
Damir Voloder

**Damir Voloder** (Vukovar, 20. studenoga 1959.) je hrvatski košarkaški trener i bivši hrvatski košarkaš.

## Igračka karijera
Jedan je od najdugovječnijih aktivnih igrača u Hrvatskoj svih vremena. Igrao je na poziciji beka organizatora igre. Također je bio poznat po svojoj obrambenoj igri. Karijeru je započeo u KK Vuteksu iz Vukovara. Košarku je aktivno igrao i u svojim četrdesetima, završivši igranje u 44. godini života. No to nije bilo u niželigaškom klubu, nego u klubu koji je bio hrvatski prvoligaš. Igrao je za Vuteks, Borovo, skopski MZT, Kikindu, Split (osvojio Košarkaški Kup Hrvatske 1992. godine) i Vinkovce. Najveći dio igračke karijere je proveo u Osijeku u KK Slavonskoj banci za koju je igrao od 1992. do 1997. godine te od 1999. do 2003. godine. U momčadi Sjevera nastupio je 2001. godine u Osijeku na 9. hrvatskom košarkaškom All Star-u i 2002. godine u Bjelovaru na 10. hrvatskom košarkaškom All Star-u a također na oba dva All-Star-a bio je pobjednikom natjecanja u gađanju trica.
 
## Trenerska karijera
Trenirao je košarkaše A-2 ligaša Osijeka, Vukovara i Darde. Dardu je sezone 2008./2009. uveo u 1. HKL, a sezonu 2009./10. je počeo s osam pobjeda i porazom i vodstvom na ljestvici, postigavši omjer pobjeda i poraza 42:4 u godinu i pol trenerskog staža u Dardi. Te za njega sjajne 2009. godine je dobio još jednu počast: vodio je momčad Sjevera na hrvatskoj All Stars utakmici zajedno s Denisom Bajramovićem iz Zagreba, a u izabranu momčad je ušao i igrač njegovog kluba Darde, Ivan Krolo. Iduće sezone, 2010./2011., zbog četiri izgubljena susreta u pet kola, u studenom 2010. godine, je smijenjen s trenerskog mjesta u Dardi.

2011. godine bio je sudionkom obnove rada KK Borova, obnovljenog nakon 20 godina stanke.
Početkom sezone 2011./2012. preuzeo je košarkašice Murse.

## Osvojeni trofeji
### Igrač
**[[KK Split]]**
* Košarkaški Kup Hrvatske **(1)**: 1992.

## Nagrade i priznanja
* 1995. godine je nagrađen nagradom "Trofej uzor-športaš Nikola Ilić".
* Bio je laureatom u anketi Večernjeg lista (u vrijeme kad se za to biralo samo igrače iz hrvatskih klubova) i to kad je imao 37 godina.

## Izvori

## Vanjske veze
* Košarka.org: Damir Voloder
*  FIBA Europe: Damir Voloder
Rene Matoušek

**René Matoušek** (Vukovar, 7. veljače 1958. - Vukovar, 20. studenoga 1991.), hrvatski haiku-pjesnik, pisac, novinar, glazbenik, esperantist, radio-amater i stomatolog.

## Biografija
René Matoušek rodio se u Vukovaru 7. veljače 1958. godine. Gimnaziju je pohađao u Vukovaru. Jedan dio života proveo je i kod djeda i bake u Velikoj Gorici, gdje se preselio 1977. godine po dolasku na studij stomatologije. Od 1985. do 1990. godine kao stomatolog radio je u Žegaru nedaleko Obrovca a godine 1990. vratio se u rodni Vukovar gdje se uključuje u ponovno ustrojavanje Društva "Hrvatski dom" i biva imenovan tajnikom.

Pisao je za *[[Polet]]*, *[[Studentski list]]*, *[[Quorum]]*, *[[Oko (časopis)|Oko]]*, *[[Vukovarske novine]]* i *[[Osječki tjednik]]* u kojem je imao stalnu rubriku, pod nazivom "Carski rez", gdje je na satiričan način opisivao svakodnevnu vukovarsku zbilju. Tijekom Domovinskog rata bio je član Stručnog operativnog štaba vukovarske bolnice a također njegov glas čuo se i s valova Hrvatskog radio Vukovara s kojeg je, uz pomoć još jednog radio-amatera, prenosio izvješće o stanju u Gradu. Nakon pada grada bio je u koloni koja je odvedena na "Velepromet" i trag mu se izgubio nakon izvođenja na saslušanje iz takozvane stolarije. Njegovi posmrtni ostaci ekshumirani su iz skupne grobnice na vukovarskom Novom groblju a identificiran je 14. studenoga 2002. godine na Zavodu za sudsku medicinu u Zagrebu. Pokopan je u Aleji hrvatskih branitelja u Vukovaru, 22. studenoga 2002. godine.

U spomen na René Matoušeka održavaju se Međunarodni haiku susreti "René Matoušek" koje je pokrenuo Tomislav Marijan Bilosnić 2008. godine.

Na ulazu u Hrvatski dom u Vukovaru nalazi se brončana bista Renea Matoušeka, djelo akademskog kipara Mladena Mikulina.

## Književno stvaralaštvo
Počeo je pisati haiku početkom 1980-ih godina kada kao mladi stomatolog doseljava u Žegar, u Bukovicu. Godine 1995. uvršten je u antologiju srijemskih pisaca "Hrvatska riječ u Srijemu".

## Djela
* *Jaka veza*, Albatros, Velike Gorica, 1980.
* *Prasci*, vlastita naklada
* *Žegar*, Biblioteka Macuo Basho, Odžaci
 
### Posmrtno objavljeno
* *DA za Renéa*, Narodno sveučilište Velika Gorica, Velika Gorica, 1997.
* *Ljubav*, zbirka priča, Pučko otvoreno učilište, Velika Gorica, 1997.

## Izvori

## Vanjske veze
*René na Wordpressu
*Međunarodni haiku susreti “René Matoušek” u Obrovcu
*Međunarodni haiku susreti "Rene Matoušek" u Zelengradu
*Haiku poezija Rene Matoušek
*Fotografije
*Književna večer posvećena Renéu Matoušek
*književna večer u Velikoj Gorici
Mate Kovačević (slikar)

**Mato Kovačević - Eskaviljo** (Podcrkavlje kod Slavonskog Broda, 1944.), hrvatski slikar srpskog porekla

## Biografija
Mato Kovačević rođen je 1944. godine u Podcrkavlju kod Slavonskog Broda, a najveći dio svoje mladosti, radnoga i slikarskoga vijeka proveo je u Borovu Naselju i Vukovaru. 
### Boksač
12 godina se aktivno bavio boksom u BK "Borovo" za koji je boksao u oko 250 susreta. U karijeri je bio dva puta prvak Hrvatske a nastupao je i za tadašnju reprezentaciju Hrvatske.

## Djelo
Aktivno se bavi slikarstvom od 1975. godine ostvarivši golem opus tehnikom ulja, akvarela i crteža.

Slikajući od 1975. godine život oko sebe, izvanredno nadaren, neponovljiv i plodan, kao slikar ostavio je iza sebe duboki trag, ogromni opus slika u ulju, akvarela i crteža. Njegove slike pokazuju razumijevanje i duboko zanimanje za ljude, sudbine, patnje, tragiku života i smrti, odnos Boga i čovjeka. Kao cjelovita slikarska ličnost uz originalni osobni izraz i rafiniranu tehniku, Eskaviljo slika njemu i nama poznate idile krajolika uz rijeku, ljudske figure, a na svoj način slikama izražava užas i protivljenje nasilju rata. Do danas je priredio više od 50 samostalnih i preko 100 zajedničkih izložbi. Ilustrirao je veći broj knjiga i časopisa. Sudjelovao je u mnogim humanitarnim izložbama tako da njegove slike krase mnoge privatne zbirke i galerije u domovini i inozemstvu. Njegova fotomonografija "ESKAVILJO" promovirana je 29. kolovoza 1986. godine u Borovu Naselju. Od 1991. godine živi i radi u Speyeru u Njemačkoj.

## Nagrade
U Hrvatskoj i inozemstvu, dobio je brojne nagrade i priznanja, među kojima srebrenu medalju na izložbi u Bologni 1981. godine i plaketu grada Zagreba 1987. godine.

* Borovo, 1977. - II novčana nagrada na konkursu za likovno stvaralaštvo radnika SOUR "BOROVO"
* Borovo, 1978. - II nagrada na konkursu za MZK "SAVA" Šid
* Borovo, 1979. - II nagrada na konkursu za MZK "SAVA" Šid
* Bologna, 1981. - Srebrna medalja na izložbi "ZAGREB-BOLOGNA"
* Belišće, 1984. - Plaketa muzeja Belišće za sudjelovanje na likovnoj koloniji "TVORNIČKI RADNIK"
* Zagreb, 1985. - "ZLATNI KIST", tradicionalna nagrada za slikarstvo najuspješnijim članovima "Grupe 69"
* Kraljevo, 1985. - Otkupna nagrada Vijeća Saveza sindikata Kraljeva "U RUšEVINAMA" akvarel 50x35 cm
* Vukovar, 1986. - Brončana plaketa "Stjepan Supanc" za rad u likovnom stvaralaštvu i doprinos širenju kulture
* Zagreb, 1989. - Plaketa grada Zagreba za sudjelovanje u manifestaciji "KARAVAN PRIJATELJSTVA ZAGREB-BEOGRAD"
* Pljevlja, 1988. - Jugoslovenski nagradni konkurs "PIVO KARAMETIJEVIĆ" i nagrada za crtež "RUŠEVINE", kom.teh.40x35cm
* Zagreb, 1989. - Nagrada Kulturno-prosvjetne zajednice Skoplje na međunarodnoj izložbi u Zagrebu
* Zagreb, 1989. - Jubilarna plaketa "Grupe 69" za dosadašnji rad u grupi
* Montemitro, 1990. - Srebrna medalja "COMMUNE DI MONTEMITRO" za sudjelovanje na likovnoj koloniji sa "Grupom 69"

## Izvori

## Vanjske veze
* www.eskaviljo.com 
* HKZ: Kovačević - izložba 
* flickr.com: Eskaviljo
Branimir Polovina

**Branimir Polovina** (Vukovar, 22. lipnja 1950. – Ovčara, 20. studenoga 1991.), bio je radijski tehničar.

## Biografija
Branimir Polovina rodio se u Vukovaru 1950. godine. Bio je radijski tehničar Hrvatskog radija Vukovar. Montirao je posljednji izvještaj Siniše Glavaševića koji je odaslan u svijet, 18. studenoga 1991. godine. Poslije pada grada Vukovara odveden je iz vukovarske bolnice zajedno s ranjenicima, bolesnicima, medicinskim osobljem i civilima a naknadno je utvrđeno da je ubijen i pokopan u masovnoj grobnici na Ovčari 20. studenoga 1991. godine a ekshumiran je i identificiran u veljači 1997. godine.

Sahranjen je pokraj kolege i prijatelja Siniše Glavaševića na Mirogoju u Zagrebu, 14. ožujka 1997. godine.

## Izvori

## Vanjske veze
*  Amnesty International: Croatia: Amnesty International Calls for Justice for Siniša Glavašević and Other Victims of Unlawful Execution in Vukovar
Slavko Wolf

**Slavko Wolf** (rođen: ***Samuel Wolf***) (Tata, Austrijsko Carstvo, 26. 12. 1862 - Zagreb, 7. 11. 1936), jugoslavenski advokat, šahist i pisac.

## Biografija
Dr. Slavko Wolf je rođen 26. 12. 1862 u ugarskom gradiću Tati za vrijeme Austrijskog Carstva. Potječe iz židovske porodice Benjamina i Matilde Wolf. Ubrzo nakon Slavkova rođenja, porodica Wolf se preselila u Vukovar gdje je Slavko odrastao uz braću Dragutina i Leopolda. Benjamin Wolf je u Vukovaru služio kao kantor u gradskoj sinagogi, te kasnije kao učitelj (*roš ješiva*) i tajnik "Židovske općine Vukovar". Također je deset godina bio rabin u Ludbregu. Slavko je pohađao vukovarsku Ješivu koju je tada vodio njegov otac. U jesen 1871 godine, nakon završene Ješive, upisao je Gimnaziju u Vinkovcima. Zadnja tri razreda je pohađao u osječkoj Gimnaziji na kojoj je maturirao 1879 godine. Te iste godine, u jesen, upisao je studij prava na Univerzitetu u Beču. Diplomirao je 1883 godine, a u Beču je također obranio doktorat. Povratkom u Trojednu Kraljevinu Hrvatsku, Slavoniju i Dalmaciju, Slavko se zaposlio kao advokat pripravnik u Bjelovaru. Kasnije je radio kao advokat u Koprivnici, te je bio biran za zastupnika u Gradskoj skupštini Koprivnice. U tom periodu je osnovao vlastiti advokatski ured. 1893 godine, Slavko se oženio za Janku Granitz, kćer uglednog zagrebačkog industrijalca i publicista Ignjata Granitza. Iz tog braka Slavku i Janki se rodio sin, veliki jugoslavenski filozof Pavao Vuk-Pavlović. Nakon smrti roditelja, Slavko se 1900 godine sa porodicom preobratio na katoličanstvo. Unatoč tome, do smrti je ostao vezan za židovstvo i Židovske zajednice u Koprivnici i Zagrebu. 1910 godine Slavko se sa porodicom preselio u Zagreb, gdje je prakticirao pravo do 1931. Nakon što se poduzeće njegova tasta, "Ignjat Granitz i Comp.", sjedinilo sa poduzećem Ivana Novaka, Slavko je postao doživotni predsjednik novog poduzeća "Tipografija d.d.". Slavkov hobi je bio šah, te je 1935 objavio knjigu "Šahovski problemi za početnike". Slavko Wolf je umro u Zagrebu 7. 11. 1936 godine. Pokopan je na zagrebačkom groblju Mirogoj. Supruga Janka je uspjela preživjeti Holokaust zahvaljujući studentima svojeg sina Pavla koji su je spasili iz ustaškog zatvora. Mnogi članovi porodice Wolf-Granitz su stradali za vrijeme Nezavisne Države Hrvatske (NDH).

## Reference

## Literatura
* 
*
Dragutin Unkelhäuser

**Dragutin Unkelhäusser** (Vukovar, 15. siječnja 1866. – Budimpešta, 20. veljače 1938.), političar i pravnik.

## Život
Pravo i političke znanosti diplomirao je na sveučilištu u Cluju 1888. Nakon diplome zaposlio se u upravi. Između 1892. i 1895. radio je u Vukovaru, a potom je prešao u Ministarstvo trgovine. 1896. postao je tajnik u hrvatskom ministarstvu u Budimpešti. Između 1901. i 1904. radio je u Srijemskoj županiji, da bi se vratio u hrvatsko ministarstvo. Služio je kao prvi doglavnik ministra za Hrvatsku, Gejze Josipovića, u hrvatskom ministarstvu u Budimpešti. Nakon toga preuzeo je dužnost podbana i predstojnika odjela za unutarnje poslove u kabinetu bana Slavka Cuvaja. Nakon što je Cuvaj imenovan kraljevskim povjerenikom te nakon atentata poslan na trajni dopust 20. prosinca 1912., Unkelhäusseru je povjerena uprava nad Kraljevinom Hrvatskom i Slavonijom do imenovanja Ivana Skerlecza novim povjerenikom 21. srpnja 1913. Između 1915. i 1917. bio je zamjenik zemaljskog poglavara Bosne i Hercegovine, no tu je dužnost napustio kako bi prihvatio položaj hrvatskog ministra u Budimpešti. 29. listopada 1918. Kraljevina Hrvatska, Slavonija i Dalmacija proglasila je nezavisnost te je napustio svoj položaj, koji je *de facto* prestao postojati. 2. studenog bio je imenovan hrvatskim banom od strane ugarske vlade u posljednjim kombinacijama prevencije raspada Translajtanije.

## Literatura
* Magyar Életrajzi Lexikon 

## Izvori

## Vanjske veze
*Unkelhausser otvara zračnu poštansku liniju Beč-Budimpešta, Dom i Sviet, 1. kolovoza 1918
Dražen Živić

**Dražen Živić** (Vukovar, 7. kolovoza 1968.), hrvatski demograf.

## Biografija
Dražen Živić rodio se u Vukovaru 1968. godine. Diplomirao je 1993. godine na Geografskom odsjeku Prirodoslovno-matematičkog fakulteta Sveučilišta u Zagrebu gdje je i magistrirao 1998. godine, te doktorirao 2000. godine. Izvanredni je profesor na studiju sociologije Hrvatskih studija Sveučilišta u Zagrebu a 28. studenoga 2006. godine imenovan je voditeljem Instituta društvenih znanosti Ivo Pilar – Područni centar Vukovar. Sudionik je Domovinskog rata.

## Znanstvena djelatnost
U razdoblju od 2002. do 2006. godine bio je voditeljem znanstveno-istraživačkog projekta "Demografski gubitci i posljedice Domovinskog rata" a od 2008. godine voditelj je projekta "Demografski aspekti urbano-ruralne polarizacije Hrvatske", posebno se bavi istraživanjima povezanima uz demografiju Hrvatske, demografiju malih područja, demografiju braka i obitelji, demografske posljedice rata te etnodemografiju. U dosadašnjoj znanstvenoj djelatnosti objavio je sedamdesetak znanstvenih i stručnih radova u međunarodno referiranim časopisima, domaćim znanstvenim časopisima te zbornicima radova i knjigama, kao i tri knjige u suautorstvu i jednu knjigu kao samostalan autor.

Sudjelovao je na četrdesetak hrvatskih i međunarodnih znanstvenih skupova.

### Urednik i suurednik
Suurednik je triju zbornika radova (*Vukovar '91. – međunarodni odjeci i značaj*, 2001., *Stanovništvo Hrvatske – dosadašnji razvoj i perspektive*, 2005. te *Vukovar – hrvatska baština i perspektive razvoja*, 2007.) i jedne monografije (*[[Hrvatski holokaust|Hrvatski holokaust – dokumenti i svjedočanstva o poratnim pokoljima u Jugoslaviji]]*, 2001., zajedno s Johnom Ivanom Prcelom). Urednik je jedne monografije (*Prikrivena grobišta Hrvata u Republici Sloveniji*, 2007.).

## Nagrade i priznanja
* 1992.: Nagrada "Stipendija Sveučilišta u Zagrebu".
* 2001.: Dobitnik je Državne nagrade za znanost za znanstvene novake u području društvenih znanosti.
* 2005.: Dobitnik je Spomen medalje Hrvatski križni put.

## Djela
* *Činitelji demografskih kretanja u Republici Hrvatskoj*, Zagreb, 2003. (suautori Anđelko Akrap, Ivan Čipin, Nenad Pokos i Tomislav Ridzak) 
* *Stvaranje hrvatske države i domovinski rat*, Zagreb, 2006. (suautori Zdenko Radelić, Davor Marijan, Nikica Barić i Albert Bing)
* *Stanovništvo Vukovarsko-srijemske županije*, Vukovar, 2006.
* *Demografski kontekst i sociokulturne posljedice Hrvatskoga domovinskog rata*, Zagreb, 2009. (suautor Ivana Žebec)

## Izvori

## Vanjske veze
* Hrvatska znanstvena bibliografija: Dražen Živić, lista radova  
* [Pobijeni.info: ''Hrvatski holokaust – dokumenti i svjedočanstva o poratnim pokoljima u Jugoslaviji''](http://www.pobijeni.info/userfiles/HrvatskiHolokaust(1).pdf)
* Intervju Glas Koncila 27 (1724), 8.7.2007.
Zlatko Klarić (šahist)

**Zlatko Klarić** (Borovo naselje, 24. listopada 1956.), hrvatski šahist, velemajstor.

Na hrvatskoj je nacionalnoj ljestvici od 1. ožujka 2012. godine četrdeset i sedmi po rezultatima, s 2.366 bodova.
Po statistikama FIDE sa službenih internetskih stranica od 12. travnja 2012., 1.293. je igrač na ljestvici aktivnih šahista u Europi a 1.638. na svijetu.
Naslov međunarodnog majstora stekao je 1980. a 1983. godine stekao je velemajstorski naslov.

Sa ŠK Silent osvojio je naslov europskih prvaka na 20. europskom klupskom  šahovskom prvenstvu za gluhe.

Klarićeve važnije pobjede na turnirima su u Monte Carlu i Montpellieru 1977., Vinkovcima 1978., Londonu 1979., Linzu 1980., Temišvaru i Caorle 1982., Thessaloniki Openu 1984., Angoulemeu 1986., Puli 1987., Montpellieru 1988. i Geneva Openu 1989. godine.

Autor je, zajedno s velemajstorima Draženom Marovićem i Garijem Kasparovom, knjige *Gari Kasparov: moje partije*, 1983. 

## Izvori

## Vanjske veze
* Hrvatski šahovski savez  Nacionalna rejting lista od 1. ožujka 2012.
*  Klaric, Zlatko: FIDE Chess Profile 
*  Chessgames Zlatko Klarić
*  Grandmaster Games Database Zlatko Klaric
Bogoljub Vukajlović

**Bogoljub Vukajlović — Lala** (Bobota, kraj Vukovara, 25. svibnja 1921. — Gromačnik, kraj Slavonskog Broda, ožujak 1943.) bio je sudionik Narodnooslobodilačke borbe i narodni heroj Jugoslavije.

## Biografija
Rođen je 1921. godine u Boboti kraj Vukovara. Prije Drugog svjetskog rata bavio se zemljoradnjom. Godine 1940., u selo je stigao komunist Đoko Patković, koji je osnovao omladinsku organizaciju i čitaonicu „Srp i čekić“. Među posjetiteljima čitaonice je bio i Bogoljub Vukajlović. Početkom 1941. godine, postao je član Saveza komunističke omladine Jugoslavije.

Nakon okupacije Jugoslavije 1941., pomogao je Patkoviću pri atentatu na dvojicu ustaša, koji su nadgledali vršidbu pšenice i sakupljali žito za njemačku vojsku. Bogoljub je izbjegao ustaškoj odmazdi u kojoj je strijeljano 30 seljaka i još 30 odvedeno u logore. Poslije toga se povukao u ilegalu.

Početkom 1942., izašao je iz ilegalnosti i otišao na Dilj goru, gdje se pridružio diverzantskoj grupi Drugog slavonskog odreda. Tada je uzeo nadimak *Lala*. Ubrzo je postao desetar, a zatim zapovjednik samostalnog diverzantskog voda. Vod je djelovao pretežito na željezničkoj pruzi i cesti Slavonski Brod–Beograd. Tijekom 1942. godine, Bogoljub je sa svojim vodom izvršio preko dvadeset diverzija na pruzi. U prosincu 1942. godine, na željezničkoj postaji u Vinkovcima digao je u zrak njemački transportni vlak. Član Komunističke partije Jugoslavije postao je 1942. godine.

Jedne ožujske večeri 1943. godine, diverzantska skupina je saznala za njemački transport, koji je išao za Istočno bojište, nakon čega je minirala prugu i napala vlak. Skupina je otvorila vatru na njemačke vojnike, ali ih je bilo previše, pa je Bogoljub naredio borcima povlačenje i ostao da im štiti odstupnicu. Uskoro je bio ranjen, ali je nastavio s pružanjem otpora sve dok ga nisu ubili. Njegovo tijelo ostalo je da tamo leži, pa su noću došli njegovi suborci i sahranili ga obronku kod Brodskih Zdenaca.

Ukazom predsjednika FNRJ Josipa Broza Tita, 27. studenog 1953. godine, proglašen je za narodnog heroja.

Danas njegovo ime nosi osnovna škola u Boboti, a u istom mjestu se nalazi i njegova bista.

## Izvori

## Literatura
* *Narodni heroji Jugoslavije*. Mladost, Beograd 1975.
Alenka Mirković-Nađ

**Alenka Mirković-Nađ** - hrvatska prevoditeljica, novinarka

Bila je nastavnica tehničkih predmeta. Za vrijeme Domovinskog rata, radila je na Hrvatskom radiju Vukovar, zajedno sa Sinišom Glavaševićem. Bila je radijska tehničarka, glazbena urednica i novinarka. Slala je ratne izvještaje stranim medijima.

Napisala je knjigu "91,7 MHz – Glasom protiv topova", koja se smatra najboljom knjigom memoarske literature o Domovinskom ratu u Hrvatskoj. Za nju je dobila nagradu Ksaver Šandor Gjalski 1997. godine. Suautorica je knjige "Bitka za Vukovar" zajedno s Mile Dedakovićem i Davorom Runtićem 1997. godine.

Radila je MORH-u kao stručnjak za strategiju obrane i nacionalne sigurnosti.

Priredila je izložbu ‘Vukovar u tiskanim medijima 1991 - 1996’, otvorenu u Hrvatskom domu u Vukovaru 2011. godine.

Živi i radi u Vukovaru sa suprugom kao slobodna književna prevoditeljica. Književnoprijevodnim stvaralaštvom počinje se baviti 2001. godine. Do danas prevela petnaest knjiga, u rasponu od krimića, preko memoarske literature vezane za Drugi svjetski rat, do popularne psihologije i filozofije. Članica je DHK, DHKP i HZSU.

## Reference
Muzej ninskih starina

**Muzej ninskih starina** arheološki je muzej u sastavu Arheološkog muzeja Zadar.

## Povijest muzeja
Prvi postav uredio je i složio don Luka Jelić u crkvi Sv. Križa 1910. godine po nazivom Starinska zbirka. U njoj su se nalazili pretežno ulomci iz srednjovjekovnog razdoblja, dijelovi namještaja iz ninskih crkvi te brojni nadgrobni spomenici iz rimskog razdoblja. Godine 1960. zbirka obogaćena novom građom preselila se u današnje prostorije na trgu Kraljevac. Zbirka je još jednom obnovljena i dopunjena 1970. godine. Današnji postav zbirke je definiran 1998. godine kada su odgrađeni novi paviljoni tako da se sada muzej sastoji od šest prostorija u kojima je kronološki izložena građa iz povijesti Nina i okolice.

## Građa

Postav muzeja je izložen u šest prostorija tako da je u svakoj prostoriji postav iz određenog vremenskog razdoblja.

**Prapovijest**:

Razni ulomci kamenog oružja, oruđa, predmeti iz svakodnevne uporabe, prilozi iz grobova...

**Rimsko razdoblje od kraja [[1. stoljeće pr. Kr.|1. st. pr. Kr.]] do [[4. stoljeće|4. st]]**:

Predmeti iz svakodnevne uporabe, keramika, staklo, nakit, ulomci nađeni na forumu, kamene i keramičke urne, kopija kipa božice plodnosti Anzotike s kipom Prijapa, rekonstrukcija grobova...

**Ranokršćansko razdoblje od [[4. stoljeće|4. st]] do [[7. stoljeće|7. st]]**:

Ulomci iz crkvi, srebrni i zlatni nakit, rekonstrukcija grobova, predmeti iz svakodnevne uporabe...

**Rani srednji vijek od [[7. stoljeće|7. st]] do [[11. stoljeće|11. st]]**:

Izlošci s lokaliteta Materiza, Sv. Križ i Ždrijac...

**Podmorska arheologija**:

Rekonstrukcija dva starohrvatska broda Condura croatica pronađena u Ninu i Serilia liburnica liburnski brod pronađen u luci stare Aenone (Nina) na području gdje je danas smješteno Turističko naselje Zaton.

**Rani srednji vijek s temom crkveno graditeljstvo**:

Mnogobrojni ulomci iz crkvi na području Nina.

## Izvori

## Vanjske veze

* http://amzd.hr/beta/odjeli/muzej-ninskih-starina/
Kondura

Godine 1966. na ulazu u ninsku luku slučajno su pronađeni ostaci dvaju brodova,  koji su 1974. izvađeni i preneseni u Zadar gdje je započela njihovo odslanjivanje, konzervacija i restauracija. Metodom radiokarbonske datacije pomoću ugljika C 14, datirano je da su brodovi plovili krajem XI. st. i početkom XII. st.. Pretpostavlja se da odgovaraju kondurama koje car Konstantin Porfirogenet spominje kada govori o starohrvatskoj ratnoj mornarici. Ovo je i jedan razlog zasto su pronađeni brodovi nazvani Condura Croatica. 

Brodovi su dužine 7-8 metara, rađeni klasičnim načinom s rebrima i oplatom spojenom drvenim i željeznim čavlima. Nemaju kobilicu, već se na krmi i pramcu nalaze ojačanja u obliku krmene i pramčane statve. Umjesto kobilice na kondurama se nalaze dvije gredice koje teku paralelno s dnom broda, a spojene su izvana na rebra preko oplate. Funkcija ovih gredica može se pretpostaviti na temelju konstrukcije broda odn. njegove krme, koja je jako plitka i slična krmi grčkih brodova. Plitkoća krme i te dvije paralelne gredice dokaz su izvlačenja kondura krmom na kopno kada nisu bile u uporabi. Tako su u svako vrijeme bile spremne za pokret u slučaju potrebe. Brodovi po svom obliku spadaju u uske brodove, te su se koristili kao brze veslarice, a u slučaju povoljnog vjetra podizalo bi se četvrtasto jedro i tada se funkcija paralelnih gredica na dnu mijenja i one postaju stablilizatori broda.

Pronađene Condure Croatice danas se nalaze u Muzeju ninskih starina u posebnom paviljonu.

1998. godine izrađene su i porinute orginalne replike obiju kondura od kojih se jedna nalazi u ninskoj luci a druga u Zadru (u vlasništvu Sveučilišta i Arheološkog muzeja).
Crkva sv. Nikole u Prahuljama kod Nina

**Crkva sv. Nikole** nalazi na lokalitetu Prahulje kod Nina, a iznimno je važna za vladare iz hrvatske dinastije i za povijest drevnog grada Nina.

*Prema narodnoj predaji, krunilo se u Ninu sedam kraljeva pa bi prigodom krunidbe okrunjeni vladar u sjajnoj pratnji dojahao do crkve sv. Nikole, gdje bi se narodu predstavio i u znak svoje kraljevske vlasti, mačem bi sa tog humka zasjekao na sve četiri strane svijeta* citat iz Zbornika radova "Povijest grada Nina".

Crkvica je sazidana malim uslojenim kamenjem na zemljanom humku koji se uzdiže iznad ninskog polja. Tlocrt crkvice je čisti trolist, svodovi oblikuju četverolist a pravokutni ulazni krak je presvođen kalotom.

Dugačka je 5,90 m, široka 5,70 m, visoka 6 m (unutarnje mjere), dok su zidovi debljine 50 cm.

Zbog opasnosti od Turaka na crkvicu se u 16. ili 17. stoljeću nadograđuje obrambeno krunište sa 8 zubaca koje je služilo kao izvidnica.

Od davnina se u crkvici održava sveta misa na dan sv. Nikole 6. prosinca za zaštitu pomoraca i putnika a u novije vrijeme se u crkvici održava sveta misa na spomendan Sv. Marka s blagoslovom polja.

Crkvica Sv. Nikole je jedini sačuvani primjerak ranoromaničke arhitekture takvog oblika u Dalmaciji, a datira se u početak 12. stoljeća.
Serilia liburnica

Istraživanjem antičke luke rimske Enone (Nina) u mjestu Zaton pronađeni su ostaci dvaju liburnskih brodova. Sama luka je u antičko doba služila kao pristanište brodova, a kasnije u rimsko doba luka se proširila te je služila za prihvat velikih rimskih galija.

Radikarbonskom analizom ostataka, brodovi su datirani u II. st. pr. Kr.. Jedinstvenost ovih brodova je da su izgrađeni bez metalnih dijelova. Naime svi dijelovi broda (rebra, kobilica, oplatne daske) spojeni su šivanjem, bez metalnih spojeva koristeći samo konopce i drvene klinove. Istraživanjem brodova ustanovljeno je da su bili dužine 9 do 10 metara, a jedan od brodova imao je i dvostruki jarbol s najvjerojatnije kvadratnim kožnim jedrom. Tijekom plovidbe dodatnu čvrstoću brodovi su dobivali povezivanjem krmene i pramčane statve jakim konopom. 

Marko Verije Flak, gramatičar iz Augustovog vremena donosi riječ SERILIA (SERILLA) opisujući liburnska plovila koja se spajaju lanenim i žukovim konopcima. Dalje navodi Pakuvija (240. - 130. god. pr. Kr.) koji u svojoj drami Niptra kaže: ˝I nikakav tesarski klin ne drži na okupu sklop brodskog trupa nego je on šivan lanenom i žukovom užadi.˝ Na osnovu toga brodovi su nazvani Seliria liburnica. 

Ostaci brodova nalaze se u Muzeju ninskih starina.
Glazbene večeri u sv. Donatu

**Glazbene večeri u sv. Donatu** najstarija su i najuglednija zadarska umjetnička manifestacija koja se održava od 1960. godine, a nastala je poticajem skupine Zadrana, zaljubljenika u kulturne i umjetničke vrijednosti zadarskog naslijeđa.

Inicijalna ideja potječe od dirigenta i osnivača manifestacije Pavla Dešpalja i njegovih kolega i suradnika, tadašnjih profesora i predavatelja Zadarske Glazbene škole: prof. Vilima Nakića, maestra pro.Khowacik ali i još nekoliko zaljubljenika u glazbu, koji su u to vrijeme bili osnovica zadarskog glazbeno-odgojnog kadra. Manifestacija nosi ime po najvažnijem zadarskom spomeniku - crkvi sv. Donata, građevini koja je arhitekturom i akustikom dragocjena u svjetskim razmjerima. Zahvaljujući nastupima brojnih istaknutih glazbenih umjetnika iz Hrvatske, Europe i svijeta, zadarski festival uživa visok ugled u svijetu i jedan je od najznačajnijih promotora hrvatske kulture. Večeri su duboko usađene u svijest građana Zadra i jedan od znakova njegove prepoznatljivosti te su nastavak njegove stoljetne kulturne i glazbene tradicije.

## Historija

Tradicionalno Glazbene večeri u sv. Donatu posvećuju posebnu pozornost njegovanju glazbe srednjeg vijeka, renesanse i ranog baroka. Na tom su području Glazbene večeri učinile mnogo u oživljavanju i popularizaciji rane glazbe.

U početnim godinama i pod nazivom *Muzičke večeri u Donatu*, bila je to priredba s raznolikim programima komorne glazbe. Don Marijan Grgić najviše je zaslužan što su Večeri sedamdesetih godina zašle i u ostale povijesne prostore Zadra te prerasle u rafinirani festival stare glazbe, cijenjen podjednako kod nas i u svijetu. Pod nazivom Glazbene večeri u sv. Donatu, priredbe obnavljaju duh prvotnih susreta muzičara i publike u sv. Donatu, čuvajući zanimanje za muzičkim vrijednostima srednjega vijeka, renesanse i ranoga baroka u njihovu susretu s jedinstvenim prostorom crkve sv. Donata kao i ostalih povijesnih prostora Zadra, njegovih klaustara i trgova, ulica i parkova.

Prva su festivalska ljeta protekla u nastojanju da se s jedne strane u Zadar dovedu istaknuta imena svjetske i domaće glazbene umjetnosti, a s druge da se uz pomoć festivala osnaže vlastite, zadarske snage, koje bi ravnopravno mogle sudjelovati u programu. Veliki preokret dogodio se 1975. koji je trajao sve do 1990. godine. Programsko se težište sve intenzivnije i sustavnije oslanjalo na ranija stoljeća glazbe. Nakon dramatičnog prekida festivala 1991. zbog rata i još dramatičnijeg održavanja pod granatama 1992. i 1993., festival je s novim koncepcijskim ruhom obnovljen 1994. godine.

## Vanjske veze
* Službene stranice
Neven Ljubičić

Doc. dr. sc. **Neven Ljubičić** (Nin, 1. svibnja 1963.), liječnik, docent, hrvatski političar, bivši ministar zdravstva i socijalne skrbi u Vladi Republike Hrvatske (2005. - 2008.).

Diplomirao je na Medicinskom fakultetu u Zagrebu 1987., a na istom je fakultetu 1993. doktorirao s temom "Istraživanje učinka terapije diureticima i terapijske paracenteze na sastav ascitesne tekućine u bolesnika s cirozom jetre". Specijalistički ispit iz interne medicine položio je 1996. Stručno se usavršavao u Norveškoj, Danskoj i Njemačkoj. Godine 1995. izabran je u znanstveno istraživačko zvanje znanstveni suradnik na području medicinskih znanosti i na koncu 1993. u znanstveno nastavno zvanje docent na katedri za internu medicinu Stomatološkog fakulteta u Zagrebu. Radio je na Internoj Klinici Opće bolnice "Sveti duh" i u Kliničkoj bolnici "Sestara milosrdnica" u Zagrebu. U Domovinskom ratu bio je liječnik u bojni, potom načelnik saniteta brigade i načelnik sanitetske službe i taktičke grupe HV-a. Redoviti je član Hrvatskog liječničkog zbora i niza domaćih i inozemnih stručnih udruženja.

Godine 2004. postao je pomoćnikom ministra zdravstva u Upravi za stručno-medicinske poslove. Nakon ostavke dotadašnjeg ministra zdravstva i socijalne skrbi, dr. Andrije Hebranga, imenovan je ministrom zdravstva i socijalne skrbi u veljači 2005. godine. Član je HDZ-a.

Oženjen je i ima dvoje djece.

## Povezano
* Vlada Republike Hrvatske
Luka Ivanov

**Luka Ivanov** (Nin, 15. stoljeće), hrvatski graditelj

Luka Ivana Gaje, ninski svećenik i graditelj. Djelovao je prijelazu 14. – 15. stoljeće. Početkom 15. stoljeća uz zadarsku katedralu sv. Stošije gradio je kapelu sv. Barbare. Kapela je presvođena s dva traveja gotičkim križno rebrastim svodom.

Svod kapele sv. Barbare je uz svod nad apsidom dominikanske crkve najveći gotički svod u Zadru. Danas kapela služi kao sakristija.

## Literatura
* Cvito Fisković- Zadarski srednjovječni graditelji, MH, Split, 1959.
* Ivo Petricioli- Katedrala sv. Stošije, Zadar, 1985.